MNB azonosító: **P03**

**Módszertani segédlet a P03 jelű**

**Eseti felvigyázói értesítések**

**adatszolgáltatás kitöltéséhez**

1. **tábla: Azonnali klíring**

Ebben a táblában kell jelenteni, ha azonnali klíringet rendeltek el.

Az adatszolgáltatásban az azonnali klíringet az a) oszlopban egyedi azonosításra alkalmas kóddal kell ellátni a következő formátumban: ééhhnnss, ahol az éé: az adatszolgáltatás évének utolsó két számjegye, a hh: a vonatkozó hónap, az nn: a nap, az ss: az adott napon előforduló azonnali klíringek sorszáma. Amennyiben az adott azonnali klíring alkalmával több termékre történik az azonnali klíring elrendelése, az azonnali klíringet minden érintett termék vonatkozásában ugyanazzal a kóddal, de más-más termékmegjelöléssel kell jelenteni.

A b) oszlopban az azonnali klíring elrendelésének dátumát kell feltüntetni.

A c) oszlopban az érintett termék rövid megjelölését kell jelenteni (pl. S.OTP, H.EUROBUZA). Egy soron egy termékmegjelölés szerepelhet.

A d) oszlopban az azonnali klíringgel érintett lejáratokat kell jelenteni a lejárat megjelölésével. Amennyiben minden lejáratra vonatkozik az azonnali klíring, „ML” megjelölést kell alkalmazni.

Az e) oszlopban az érintett piacot kell feltüntetni.

Az f) oszlopban az érintett szekciót/ügyletkört kell megjelölni.

A g) oszlopban egyértelmű, tömör leírás szükséges az azonnali klíring okáról, elrendelésének körülményeiről.

1. **tábla: Kiegészítő pénzügyi fedezet**

Ebben a táblában kell jelenteni, ha az adatszolgáltató kiegészítő pénzügyi fedezetet vetett ki, módosított vagy vont vissza.

Az adatszolgáltatásban a kiegészítő pénzügyi fedezet kivetését az a) oszlopban egyedi azonosításra alkalmas kóddal kell ellátni a következő formátumban: ééhhnnss, ahol az éé: az adatszolgáltatás évének utolsó két számjegye, a hh: a vonatkozó hónap, az nn: a nap, az ss: az adott napon előforduló kiegészítő pénzügyi fedezet kivetések sorszáma. Amennyiben az adott kiegészítő pénzügyi fedezet képzési kötelezettséget az adatszolgáltató módosítja vagy visszavonja, az a)-e) oszlopokat ugyanúgy kell kitölteni, mint az adott kiegészítő pénzügyi fedezet képzési kötelezettség kivetésekor.

A c) oszlopban a klíringtag törzsszámát kell feltüntetni. Adott klíringtagot az adatszolgáltatásban következetesen mindig ugyanolyan módon kell megjelölni.

A d) oszlopban a kiegészítő pénzügyi fedezet mértékét kell feltüntetni (pl. 10%).

Az e) oszlopban a kiegészítő pénzügyi fedezet kivetésének jogcímét, okát kell megjelölni az arra alkalmas kóddal.

Az f) és g) oszlopokban adott kóddal ellátott kiegészítő pénzügyi fedezet módosításának és visszavonásának dátumát kell feltüntetni.